انیل کمار گائین

انیل کمار گائین ()،  (1 فروری 1919 – 7 فروری 1978) ایک بھارتی ریاضی دان اور شماریات دان جو اطلاقی شماریات (applied statistics) کے شعبے میں اپنے دوست رونالڈ فشر کے ساتھ ”Pearson product-moment correlation coefficient“ پر کام کرنے کے لیے مشہور ہیں۔ انھوں نے رایل اسٹیٹسٹیکل سوسائٹی کے صدر ہنری ڈینیلز کی نگرانی میں کیمبرج یونیورسٹی سے پی۔ ایچ۔ ڈی۔ کی۔ ان کو رایل اسٹیٹسٹیکل سوسائٹی اور مشہور کیمبرج فلاسفیکل سوسائٹی کی فیلوشپ سے نوازا گیا۔

انیل کمار گائین انڈین سائنس کانگریس ایسوسی ایشن کے شعبۂ شماریات کے صدر ہونے کے ساتھ ساتھ انڈین انسٹی ٹیوٹ آف ٹیکنالوجی کھرگ پور کے شعبۂ شماریات سربراہ بھی تھے۔ بعد میں انھوں نے بنگالی نشاۃ ثانیہ کے معروف سماجی مصلح ایشور چندر ودیاساگر کے نام پر ودیاساگر یونیورسٹی قائم کی۔

ابتدائی زندگی 

انیل کمار گائین کا جنم ضلع پورب مدینی پور، مغربی بنگال کے ایک گاؤں ”لکھی“ کے ایک غریب بنگالی خاندان کے جبن کرشن گائین اور پنچھمی دیوی کے ہاں ہوا۔ ان کے والد ان کے بچپن میں دنیا سے رحلت فرما گئے، انھیں اور ان کے بہن بھائیوں کو ان کی بیوہ والدہ نے نہایت برے معاشی حالات میں پرورش کی۔ انھوں نے اپنی تعلیم ایک غیر رسمی مقامی اسکول سے حاصل کرنا شروع کی اور ان کا داخلہ آٹھ برس کی عمر میں رسمی اسکول میں ہوا۔ اپنے اسکول کے دنوں میں انھوں نے اپنی دلچسپی انگریزی اور ریاضی میں طاہر کی، یہ مضامین انھوں نے بنیادی طور پر اپنی والدہ سے پڑھے تھے۔ اسکول کی تعلیم مکمل حاصل کرنے کے بعد انھوں نے کولکاتا کا سفر کیا، وہاں پہنچ کر انھوں نے سریندر کالج سے پڑھائی کی، بعد ازاں انھوں نے کلکتہ یونیورسٹی سے اطلاقی شماریات میں ماسٹرز کی ڈگری حاصل کی۔ سنہ 1943ء میں انھیں یونیورسٹی کا گولڈ میڈلسٹ قرار دیا گیا۔

وفات 
انھوں نے اپنے جنم دن کے ایک ہفتے بعد 7 فروری 1978ء کو کولکاتا میں اپنی رہائش گاہ پر وفات پائی۔ ان کی نسل کی اولادیں کولکاتا اور بیرون ملک میں رہائش پزیر ہیں۔

حوالہ جات 

1978ء کی وفیات
فضلا جامعہ کیمبرج
کلکتہ یونیورسٹی کے فضلا
1919ء کی پیدائشیں
کولکاتا کے اسکالر
بنگالی ریاضی دان
بھارتی اسکولوں و کالجوں کے بانیان
بیسویں صدی کے بھارتی تعلیمی نظریہ ساز
بنگالی نشاۃ ثانیہ سے منسلک شخصیات
بنگالی شخصیات
کلکتہ یونیورسٹی کے فکیلٹی
بیسویں صدی کے بھارتی ریاضی دان
رائل سوسائٹی کے رفقا
20وین صدی کے ماہر اقتصادیات
ویکی ڈیٹا سے مطابقت رکھنے والی مختصر تفصیل